ถอดแบบ
โดย...ทีมข่าวการเงินโพสต์ทูเดย์
27 พ.ย. 2558

โดย...ทีมข่าวการเงินโพสต์ทูเดย์
ธนาคารเกียรตินาคินเปิดตัวไวรัลคลิปใหม่ “The Dream” หวังให้ผู้ฝากเงินนำเงินไปลงทุนเพิ่มผลตอบแทนมากขึ้น
แต่ที่ฮือฮากว่าคลิป คือ เด็กชาย ตัวเอกในไวรัลคลิป ที่ฝันอยากเป็นนักบินอวกาศนั้น หน้าตาคล้าย “ดร.อู๊ด” อนุชิต อนุชิตานุกูล ประธานสายพัฒนาระบบงาน ธนาคารเกียรตินาคิน เอามากๆ 
แถม ดร.อู๊ด เคยมีฝันวัยเยาว์อยากได้กล้องดูดาวเหมือนในคลิปอีกด้วย
ร้อนถึง ดร.อู๊ด ต้องรีบแก้ข่าวว่า ไม่ใช่ชีวประวัติส่วนตัว แต่เป็นเรื่องบังเอิญจริงๆ
ถ้าไวรัลคลิปนี้ออกมาตั้งแต่สมัย ดร.อู๊ด ยังเด็ก สงสัยจะได้เห็นนักบินอวกาศคนไทยคนแรก แทนนายแบงก์ ซะละมั้ง